e ntle! hlile ena ntlhohonolofalitse. teboho ho bohle doin seo U etsa :) "Mo gona ke phutše mooka ka serethe. Sekatane a dio thoma go mpea ka ofising di sa tloga Ke no ba ke sa kwešiše gore o a ntshepa goba o a nthata na Fela tše a ntirelago tšona ga ke na pelaelo. O nthata kudukudu. Gape ke nna mofsa. Lehumo lona le mo atlile, o rutha ka gare ga diranta, diponto le didollar. Ke no ba ke tlabja ke taba e tee fela. Na mosadi wa gagwe le bana ba kae" Mmagauta o rile a sa butše puku ya bjaša Sekatane a tsena sefahlego sa gagwe se edile bjalo ka sa mokgonyana a sa tšwa go goroša ngwetši ye nanana. "Dumela, Gauta, selwana sa go hlokwa." "Thobela, malome Sekatane." "O reng o mpitša malome na kgarebe" "Ke go bitše mang Kgane ke re papa" "Ntebelele gabotse Mmagauta. Afa o mpona gabotse" "Ke a go bona. O ka no ba papa." "E sego papa. Mpitše buti Sekatane." "Aowa! Ke re buti go monna yo mogolo bjalo Bjale go bana ba gago ke tla reng" "Nna ga ke na bana. Ke nna kgope." "Molato ke eng o sa nyale" "Ke be ke letile wena. Badimo ba ntlišeditše wena gore o be mojalefa la ga Sekatane.?